CELEX: 42010X0731(02)
Language: lt
Date: 1280534400000
Title: Jungtinių Tautų Europos ekonominės komisijos (JT EEK) taisyklė Nr. 71 „Suvienodintos žemės ūkio traktorių tvirtinimo, atsižvelgiant į vairuotojo regos lauką, nuostatos“

31.7.2010   
            
            
               LT
            
            
               Europos Sąjungos oficialusis leidinys
            
            
               L 200/28
            
         Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę JT/EEK statusą nurodančio dokumento TRANS/WP.29/343 versiją, kurią galima rasti:
   http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonominės komisijos (JT EEK) taisyklė Nr. 71 „Suvienodintos žemės ūkio traktorių tvirtinimo, atsižvelgiant į vairuotojo regos lauką, nuostatos“
   Įsigaliojimo data – 1987 m. rugpjūčio 1 d.
   TURINYS
   TAISYKLĖ
   
               1.
            
            Taikymo sritis
         
               2.
            
            Apibrėžtys
         
               3.
            
            Patvirtinimo paraiška
         
               4.
            
            Patvirtinimas
         
               5.
            
            Techninis aprašas
         
               6.
            
            Traktoriaus tipo pakeitimai ir tipo išplėtimo patvirtinimas
         
               7.
            
            Gamybos atitiktis
         
               8.
            
            Baudos už gamybos neatitiktį
         
               9.
            
            Visiškas gamybos nutraukimas
         
               10.
            
            Už patvirtinimo bandymus atsakingų technikos tarnybų ir administracijos padalinių pavadinimai ir adresai
         PRIEDAI
   
               1 priedas
            
            Pranešimas apie traktoriaus tipo patvirtinimą, atsižvelgiant į vairuotojo regos lauką, atsisakymą suteikti patvirtinimą, tipo išplėtimo patvirtinimą, patvirtinimo panaikinimą arba visišką gamybos nutraukimą, remiantis Taisykle Nr. 71
         
               2 priedas
            
            Patvirtinimo ženklų išdėstymas
         1.   TAIKYMO SRITIS
   
               1.1.
            
            
               Ši taisyklė taikoma priekiniam žemės ūkio traktorių vairuotojų regos laukui, kai stebėjimo kampas yra 180°.
            
         2.   APIBRĖŽTYS
   2.1.   Šioje taisyklėje „žemės ūkio traktorius“– bet kokia ne mažiau kaip dviejų ašių variklinė ratinė ar vikšrinė transporto priemonė, kurios paskirtis iš esmės priklauso nuo traukos galios ir kuri specialiai suprojektuota vilkti, stumti, vežti arba varyti tam tikrus padargus, mašinas arba priekabas, skirtus naudoti žemės arba miškų ūkyje. Toks traktorius gali būti pritaikytas kroviniams ir darbininkams vežti.
   2.2.   Traktoriaus patvirtinimas– traktoriaus tipo patvirtinimas, atsižvelgiant į regos lauką, apibrėžtą 2.4 punkte.
   2.3.   Traktoriaus tipas– šiais toliau nurodytais esminiais požymiais nesiskiriančių traktorių kategorija:
   2.4.   Regos laukas– priekinės krypties ir šoninių krypčių, kuriomis gali matyti traktoriaus vairuotojas, verčių suma.
   2.5.   Atskaitos taškas– taškas, esantis su traktoriaus vidurine išilgine plokštuma lygiagrečioje ir sėdynės vidurį kertančioje plokštumoje, einančioje 700 mm pagal vertikalę virš tos plokštumos ir sėdynės paviršiaus sankirtos linijos ir nutolusioje 270 mm dubens atramos kryptimi nuo traktoriaus vidurinei išilginei plokštumai statmenos vertikaliosios plokštumos, einančios pagal sėdynės priekinio krašto liestinę (žr. 1 brėž.); taip nustatytas atskaitos taškas taikomas tuščiai sėdynei, kurios padėtis sureguliuojama taip, kad būtų nustatyta traktoriaus gamintojo numatyta vidutinė padėtis.
   2.6.   Regos pusratis– pusratis, apibrėžtas 12 m spinduliu aplink vertikalės tašką, esantį kelio horizontaliojoje plokštumoje po atskaitos tašku, taip, kad lankas, matomas iš tos pusės, į kurią transporto priemonė važiuoja, būtų traktoriaus priekyje, o pusratį ribojantis skersmuo ir traktoriaus išilginė ašis sudarytų statų kampą (žr. 2 brėž.).
   2.7.   Ribotos regos ruožas– bet kuris ruožas regos pusratyje, kurio negalima matyti dėl to, kad yra užstotas konstrukcijos sudėtinių dalių, kaip antai: stogo atramų, oro ėmiklių, išmetimo vamzdžių, priekinio stiklo rėmų ar apsauginio rėmo.
   2.8.   Regos sritis– regos lauko dalis, apribota:
   
               2.8.1.
            
            
               per atskaitos tašką aukštyn einančia horizontaliąja plokštuma;
            
         
               2.8.2.
            
            
               sritimi, kuri yra kelio plokštumoje už regos pusračio ir susiliečia su regos pusračio sritimi, kurios 9,5 m ilgio styga yra statmena ją kertančiai plokštumai, lygiagrečiai su traktoriaus vidurine išilgine plokštuma, kertančia vairuotojo sėdynės vidurį.
            
         2.9.   Priekinio stiklo valytuvų veikimo zona– priekinio stiklo valytuvais valomas to stiklo išorinis paviršius.
   3.   PATVIRTINIMO PARAIŠKA
   
               3.1.
            
            
               Traktoriaus tipo patvirtinimo, atsižvelgiant į vairuotojo regos lauką, paraišką pateikia traktoriaus gamintojas arba jo įgaliotasis atstovas.
            
         
               3.2.
            
            
               Su paraiška pateikiami trys toliau išvardytų dokumentų egzemplioriai ir ši informacija:
               
                           3.2.1.
                        
                        
                           traktoriaus aprašas, parengtas atsižvelgiant į 2.3 punkte paminėtus aspektus, brėžiniai su matmenimis ir gamintojo nustatytais padangų dydžiais ir keleiviui skirtos vietos nuotrauka arba išskleistasis vaizdas; nurodomi traktoriaus tipo identifikavimo numeriai ir (arba) simboliai;
                        
                     
                           3.2.2.
                        
                        
                           duomenys apie atskaitos taško padėtį, atsižvelgiant į bet kokias kliūtis, susidariusias vairuotojo regos lauke, kurie turėtų būti tokie tikslūs, kad, be kita ko, būtų galima apskaičiuoti ribotos regos ruožus pagal 5.2.2.2 punkte pateiktą formulę.
                        
                     
         
               3.3.
            
            
               Už patvirtinimo bandymus atsakingoms technikos tarnyboms pateikiamas traktoriaus tipą, kurį reikia patvirtinti, atitinkantis traktorius.
            
         4.   PATVIRTINIMAS
   
               4.1.
            
            
               Jeigu pagal šią taisyklę patvirtinti pateiktas traktoriaus tipas atitinka toliau pateiktos 5 dalies reikalavimus, traktoriaus tipui turi būti suteiktas patvirtinimas.
            
         
               4.2.
            
            
               Kiekvienam patvirtintam tipui suteikiamas patvirtinimo numeris. Jo pirmieji du skaitmenys (šiuo metu pradinė taisyklės versija žymima 00) žymi pakeitimų, į kuriuos įtraukti suteikiant patvirtinimą padaryti naujausi ir svarbiausi taisyklės techniniai pakeitimai, seriją. Ta pati susitariančioji šalis negali to paties numerio suteikti kitam traktoriaus tipui, nei nurodyta 2.3 punkte.
            
         
               4.3.
            
            
               Šios taisyklės 1 priede pateiktą pavyzdį atitinkančios formos pranešimas apie traktoriaus tipo patvirtinimą, atsisakymą suteikti patvirtinimą, tipo išplėtimo patvirtinimą, patvirtinimo panaikinimą arba visišką gamybos nutraukimą remiantis šia taisykle perduodamas šią taisyklę taikančioms susitariančiosioms šalims.
            
         
               4.4.
            
            
               Patvirtinimo blanke nurodytoje lengvai pasiekiamoje vietoje ant kiekvieno pagal šią taisyklę patvirtintą tipą atitinkančio traktoriaus pritvirtinamas gerai matomas tarptautinis patvirtinimo ženklas, sudarytas iš:
               
                           4.4.1.
                        
                        
                           apskritimo aplink E raidę, po kurios nurodomas patvirtinimą suteikusios šalies skiriamasis numeris (1);
                        
                     
                           4.4.2.
                        
                        
                           šios taisyklės numerio, po kurio 4.4.1 punkte nurodyto apskritimo dešinėje pusėje rašoma R raidė, brūkšnys ir patvirtinimo numeris.
                        
                     
         
               4.5.
            
            
               Jeigu traktorius atitinka traktoriaus tipą, patvirtintą šalyje, kuri suteikė patvirtinimą pagal šią taisyklę, remiantis viena ar keliomis kitomis Susitarimo priede pateiktomis taisyklėmis, nebūtina dar kartą nurodyti 4.4.1 punkte nurodyto simbolio; tokiu atveju taisyklė ir patvirtinimo numeriai bei papildomi visų taisyklių, pagal kurias patvirtinimas suteiktas šalyje, kuri suteikė patvirtinimą pagal šią taisyklę, simboliai išdėstomi vertikaliai stulpeliais į dešinę nuo 4.4.1 punkte nurodyto simbolio.
            
         
               4.6.
            
            
               Patvirtinimo ženklas turi būti aiškiai įskaitomas ir nenutrinamas.
            
         
               4.7.
            
            
               Patvirtinimo ženklas turi būti tvirtinamas prie transporto priemonės duomenų plokštelės, kurią pritvirtino gamintojas, arba ant jos.
            
         
               4.8.
            
            
               Šios taisyklės 2 priede pateikiami patvirtinimo ženklų išdėstymo pavyzdžiai.
            
         5.   TECHNINIS APRAŠAS
   5.1.   Bendroji informacija
   
               5.1.1.
            
            
               Traktorius sukonstruojamas ir įrengiamas taip, kad, naudojant jį kaip kelių transporto priemonę ir žemės arba miškų ūkyje, vairuotojo regos laukas visomis normaliomis kelių eismo ir lauko bei miško darbų sąlygomis būtų tinkamas. Regos laukas laikomas tinkamu, jeigu vairuotojas, kai tai įmanoma, gali matyti kiekvieno priekinio rato dalį ir jei įvykdomi šie reikalavimai:
            
         5.2.   Regos lauko patikrinimas
   5.2.1.   Ribotos regos ruožų nustatymo tvarka
   
               5.2.1.1.
            
            
               Traktorius pastatomas ant horizontalaus paviršiaus, kaip parodyta 2 brėžinyje. Ant viename lygyje su atskaitos tašku esančios horizontalios atramos 65 mm atstumu vienas nuo kito ir simetriškai atskaitos taško atžvilgiu sumontuojami du taškiniai šviesos šaltiniai, pvz., 2 × 150 W, 12 V. Centrinio taško vietoje atrama turi suktis apie atskaitos tašką kertančią statmeną ašį. Norint išmatuoti ribotos regos ruožus, atramos padėtis sureguliuojama taip, kad abu šviesos šaltinius jungianti linija būtų statmena vaizdą ribojantį elementą ir atskaitos tašką jungiančiai linijai. Nustatoma nepalankiausia rato padėtis. Vadovaujantis 2.7 punktu išmatuojamos vaizdą ribojančio elemento šešėlio užlaidos (didžiausias šešėlis), metamos ant regos pusračio vienu metu arba pakaitomis įjungus šviesos šaltinius (3 brėž.).
            
         
               5.2.1.2.
            
            
               Kiekviena ribotos regos ruožai neturi viršyti 700 mm.
            
         
               5.2.1.3.
            
            
               Konstrukcijos sudėtinės gretimosios dalys, kurių plotis viršija 80 mm, išdėstomos taip, kad atstumas, išmatuotas tarp dviejų ribotos regos ruožų centrų kaip regos pusračio styga, būtų ne mažesnis kaip 2 200 mm.
            
         
               5.2.1.4.
            
            
               Visame regos pusratyje neturi būti daugiau kaip šešių ribotos regos ruožų, o 2.8 punkte nurodytame regos lauke – ne daugiau kaip dviejų.
            
         
               5.2.1.5.
            
            
               Tačiau leidžiami ribotos regos ruožai, kurios yra didesnės kaip 700 mm, tačiau neviršija 1 500 mm, jeigu elementų, dėl kurių jos atsiranda, negalima perkonstruoti arba perkelti. Už regos lauko ribų bet kurioje jo pusėje gali būti iš viso ne daugiau kaip:
               
                           5.2.1.5.1.
                        
                        
                           du tokie regą ribojantys elementai, iš kurių vienas turi būti ne didesnis kaip 700 mm, o kitas – ne didesnis kaip 1 500 mm; arba
                        
                     
                           5.2.1.5.2.
                        
                        
                           du tokie regą ribojantys elementai, iš kurių nė vienas neviršytų 1 200 mm.
                        
                     
         
               5.2.1.6.
            
            
               Neatsižvelgiama į jokią patvirtinto modelio galinio vaizdo veidrodžių sudarytą kliūtį regai, jeigu negalima nustatyti kitos tokių veidrodžių padėties.
            
         5.2.2.   Matematinis ribotos binokuliarinės regos ruožų nustatymas
   
               5.2.2.1.
            
            
               Įvairių ribotos regos ruožų leistinumą galima patikrinti matematiškai užuot taikius 5.2.1 punkte nurodytą patikrinimo procedūrą. Ribotos regos ruožų sritis, pasiskirstymas ir kiekis reglamentuojami 5.2.1.3–5.2.1.6 punktais.
            
         
               5.2.2.2.
            
            
               Ribotos regos ruožų dydį milimetrais galima apskaičiuoti pagal toliau nurodytą formulę naudojant binokuliarinę regą ir taikant tarp akių 65 mm atstumą:
               
                  
               čia:
               a– atstumas milimetrais nuo vaizdą ribojančio elemento iki atskaitos taško, išmatuotas lygiagrečiai su regos linija, jungiančia atskaitos tašką, elemento centrą ir regos pusračio perimetrą;
               b– vaizdą ribojančio elemento plotis milimetrais, išmatuotas horizontaliai ir statmenai regos linijai.
            
         5.3.   Užuot taikius 5.2 punkte nurodytas patikrinimo procedūras, galima taikyti kitas procedūras, su sąlyga, kad įrodoma, jog pastarųjų pagrįstumas yra lygiavertis.
   5.4.   Priekinio stiklo rėmo ribojamos regos ruožai
   Remiantis 5.2.1.4 punktu, nustatant ribotos regos ruožus regos lauko srityje, dėl priekinio stiklo rėmo atsiradę ribotos regos ruožai ir dėl kitų kliūčių atsiradę ribotos regos ruožai gali būti laikoma vienu ribotos regos ruožu, su sąlyga, kad atstumas nuo vieno tokio ribotos regos ruožo tolimiausio taško iki kito neviršija 700 mm.
   5.5.   Priekinio stiklo valytuvas
   
               5.5.1.
            
            
               Jeigu traktoriuje įtaisytas priekinis stiklas, jame taip pat turi būti įrengtas vienas arba daugiau priekinio stiklo valytuvų su mechanine pavara. Valytuvų veikimo zona turi būti tokia, kad būtų galima užtikrinti aiškų priekinį vaizdą, atitinkantį regos lauke vieną ne mažesnio kaip 8 m dydžio pusračio stygą.
            
         
               5.5.2.
            
            
               Priekinio stiklo valytuvai turi veikti ne retesniu kaip 20 valymo ciklų per minutę režimu.
            
         6.   TRAKTORIAUS TIPO PAKEITIMAI IR TIPO IŠPLĖTIMO PATVIRTINIMAS
   
               6.1.
            
            
               Apie kiekvieną traktoriaus tipo pakeitimą turi būti pranešta traktoriaus tipą patvirtinusiam administracijos padaliniui. Tada padalinys gali:
               
                           6.1.1.
                        
                        
                           laikyti, kad pakeitimai greičiausiai neturi pastebimo neigiamo poveikio ir kad bet kokiu atveju traktorius vis dar atitinka reikalavimus; arba
                        
                     
                           6.1.2.
                        
                        
                           reikalauti, kad už bandymus atsakinga technikos tarnyba pateiktų papildomų bandymų ataskaitą.
                        
                     
         
               6.2.
            
            
               Apie patvirtinimo suteikimą arba atsisakymą jį suteikti, nurodant pakeitimus, pranešama šią taisyklę taikančioms susitariančioms šalims 4.3 punkte nurodyta tvarka.
            
         
               6.3.
            
            
               Tipo išplėtimo patvirtinimą suteikianti kompetentinga institucija suteikia eilės numerį kiekvienam pranešimui apie tokio tipo išplėtimą.
            
         7.   GAMYBOS ATITIKTIS
   
               7.1.
            
            
               Kiekvienas šioje taisyklėje aprašytą patvirtinimo ženklą turintis traktorius turi atitikti patvirtintą traktoriaus tipą ir 5 dalies reikalavimus.
            
         
               7.2.
            
            
               Tikrinant atitiktį, kaip nustatyta 7.1 punkte, atsitiktinės atrankos būdu turi būti atlikta pakankamai serijiniu būdu gaminamų traktorių, turinčių, vadovaujantis šia taisykle, būtiną patvirtinimo ženklą, patikrinimų.
            
         8.   BAUDOS UŽ GAMYBOS NEATITIKTĮ
   
               8.1.
            
            
               Remiantis šia taisykle traktorių tipui suteiktą patvirtinimą galima panaikinti, jeigu nepaisoma 7.1 punkte nustatytų reikalavimų arba jei, atlikus 7 dalyje nustatytus traktoriaus patikrinimus, gaunami neigiami rezultatai.
            
         
               8.2.
            
            
               Jeigu šią taisyklę taikanti susitarimo šalis panaikina patvirtinimą, kurį buvo anksčiau suteikusi, apie tai ji nedelsdama praneša kitoms šią taisyklę taikančioms susitarimo šalims, nusiųsdama patvirtinimo blanko kopiją, kurios apačioje didžiosiomis raidėmis turi būti užrašyta pastaba „PATVIRTINIMAS PANAIKINTAS“, padėtas parašas ir nurodyta data.
            
         9.   VISIŠKAS GAMYBOS NUTRAUKIMAS
   Jeigu patvirtinimo turėtojas visiškai nutraukia pagal šią taisyklę patvirtinto tipo traktoriaus gamybą, apie tai jis turi pranešti tipo patvirtinimą suteikusiai institucijai. Minėtą pranešimą gavęs administracijos padalinys apie tai praneša kitoms šią taisyklę taikančioms susitariančiosioms šalims, nusiųsdamas patvirtinimo blanko kopiją, kurios apačioje didžiosiomis raidėmis turi būti užrašyta pastaba „GAMYBA NUTRAUKTA“, padėtas parašas ir nurodyta data.
   10.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACIJOS PADALINIŲ PAVADINIMAI BEI ADRESAI
   Šią taisyklę taikančios susitariančiosios šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos padalinių, kuriems siunčiami kitose šalyse suteikiamo patvirtinimo, atsisakymo suteikti patvirtinimą, tipo išplėtimo patvirtinimo arba patvirtinimo panaikinimo blankai, pavadinimus ir adresus.
   
      1   brėžinys
   
   
      
   
      2   brėžinys
   
   
      
   
      3   brėžinys
   
   
      
   
      (1)  1 – Vokietijos Federacinė Respublika, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekoslovakija, 9 – Ispanija, 10 – Jugoslavija, 11 - Jungtinė Karalystė, 12 – Austrija, 13 – Liuksemburgas, 14 – Šveicarija, 15 – Vokietijos Demokratinė Respublika, 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – TSRS. Kiti numeriai kitoms valstybėms suteikiami chronologine tvarka, kuria jos ratifikuoja Susitarimą dėl suvienodintų techninių nuostatų ratinėms transporto priemonėms, įrangai ir dalims, kurios gali būti įrengiamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų priėmimo arba prie jo prisijungia; apie suteiktus numerius Susitariančiosioms šalims praneša Jungtinių Tautų Generalinis Sekretorius.
   
      1 PRIEDAS
      
         
   
   
      2 PRIEDAS
      
         PATVIRTINIMO ŽENKLŲ IŠDĖSTYMAS
      
      A   PAVYZDYS
      (žr. šios taisyklės 4.4 punktą)
      
         
      B   PAVYZDYS
      (žr. šios taisyklės 4.5 punktą)
      
         
      
         (1)  Pastarasis numeris pateiktas tik kaip pavyzdys.